**OBRANA ZAVRŠNOG RADA - UPUTE**

* Prijavnice za obranu završnog rada koje su učenici slali preko e-maila potpisat će na dan obrane rada u školi
* Jedan primjerak uvezanog rada donijeti u školu na dan obrane završnog rada (taj primjerak ostaje u školi) – osim učenika koji su već predali uvezen rad

**Obrana završnog rada**

* + Učenici ulaze kroz bočni ulaz (kod parkirališta)
	+ Ulaskom u školu učenici trebaju dezinficirati ruke (na ulazu u školu postavljeni su dozatori s dezinficijensom).
	+ Učenici trebaju doći 5 minuta prije zakazanog termina i pričekati da budu pozvani za ulazak u učionicu
	+ Nakon ulaska u školu i dezinfekcije ruku učenik nastavlja ravno prema učionici u kojoj prisustvuje obrani završnog rada prema rasporedu, bez zadržavanja po hodnicima i drugim prostorima Škole.
	+ Učenici na obranu završnog rada trebaju ponijeti pribor koji im je potreban za obranu (osobnu iskaznicu, završni rad, bočicu s vodom)
	+ Učenici na obranu završnog rada dolaze primjereno odjeveni
	+ Učenik nakon završetka obrane završnog rada bez zadržavanja napušta zgradu škole na isti ulaz / izlaz.
	+ Nošenje maski ili drugih pokrivala za usta i nos kod učenika i svih koji sudjeluju u provedbi ispita nije nužno, ali se preporučuje, pogotovo kad se pretpostavlja da neće biti moguće držanje razmaka od 1,5 do 2 m.

**Učenici s kroničnim bolestima**

* Za učenike s kroničnim bolestima koje možda predstavljaju veći rizik za razvoj težih oblika bolesti COVID-19 (učenici s respiratornim, kardiovaskularnim, malignim bolestima, dijabetesom, imunodeficijencijama, učenici s većim tjelesnim/motoričkim oštećenjima) potrebno je omogućiti veći fizički razmak i nošenje medicinske maske.
* Ako učenik zbog zdravstvenog stanje ne može nositi masku, sve osobe koje moraju biti prisutne u istoj prostoriji koriste medicinsku masku.
* Učenici će preuzeti masku na ulazu u ustanovu, staviti masku odmah prije ulaska u ustanovu, te je odnijeti sa sobom nakon obrane završnog rada.

**Mjere opreza vezane za COVID-19**

* + Obrani završnog rada **može** pristupiti isključivo pristupnik koji ne pokazuje znakove akutne respiratorne bolesti (koja se može očitovati sljedećim simptomima: povišena tjelesna temperatura, kašalj, poteškoće u disanju, poremećaj osjeta njuha i okusa i sl.)
	+ Obrani završnog rada **ne može** pristupiti pristupnik kojem je izrečena mjera samoizolacije te kod kojega je utvrđena zaraza COVID-19
	+ **Učenik koji u razdoblju u kojem ima obranu završnog rada razvije respiratorne simptome dužan je o tome telefonom obavijestiti liječnika obiteljske medicine i školskog liječnika**
	+ Ako imaju povišenu tjelesnu temperaturu, respiratorne simptome poput kašlja i kratkog daha, djelatnici, učenici i druge osobe **ne ulaze** u unutarnje odnosno vanjske prostore (dvorište, vrt, igralište) ustanove u kojoj se provode ispiti, praktična nastava, vježbe ili obrana. To isto vrijedi ako postoji mogućnost da su bili izloženi kontaktu s osobama pozitivnim na COVID-19 ili su pod sumnjom da bi mogli biti zaraženi